
Non  dubito,  fore  nonnullos,  qui  audaciae 

* 

atque  temeritatis  ine  arguant,  quod  tenue 

Q \ 

lioc  opusculum  Viro  tam  Illustri  tantaque 
eruditione  conspicuo  consecraverim.  Ha- 
beant sibi,  dummodo  me  ditentur , Viros 

/ i x 

Amplissimos  et  Experientissimos  in  diju- 
dicandis aliorum  speciminibus  aequissimos 
esse  atque  humanissimos ! Noli  igitur,  Vir 
Generosissime,  hanc  observantiae  et  vene- 
ra lionis  tesseram  vilipendere,  sane  enim 
nescio  aliam  viam,  qua  pro  munificentia 


/ 


in  me  collata  gratias  Tibi  referre  possim. 
Ut  favore  illo  ac  benevolentia,  quibus  me 
patrocinaris,  dignus  evadam,  quantum  in 
me  est,  semper  enitar.  Utinam  graviora 
milii  argumenta  subveniant,  quibus  testari 
possim,  nullam  esse  rem,  quae  ad  te  per- 
tineat, quae  mihi  non  carior  sit,  quam 
meae  res  omnes. 


- 


Prologus. 

Sunt,  qui  existiment,  tanto  facilius  concinnari 
libellum  qualemcuinque,  quanto  uberior  scribendi 
sit  materies.  Ouod  cum  multum  probabilitatis  lia- 
beat,  non  ex  toto  largiendum  videtur;  etenim 
qui  limites  angustiores  sibi  praefixit,  e multis, 
quae  scribere  possit,  optima  eligat,  necesse  est, 
quum  omnia  scribere  non  debeat.  Magni  autem 
est  negotii,  e caterva  rerum  latius  diffusarum 
earumque  diversissimarum  aptissimas,  scituque 
maxime  necessarias  agnoscere,  perpendere,  ver- 
bisque idoneis  adumbrare.  Hancce  operam  oo 
magis  ambiguam  ac  difficilem  esse  arbitror,  quo 
magis  tirones,  his  in  rebus  nondum  versati,  eam 
suscipiant.  Haec  mihi  excusationi  fore  existimo, 
quod  tirocinium  meum  in  ea  materia  collocaverim, 
(piae,  licet  perampla  sit  et  pergravis,  juvenili  in- 
genio melius  respondet,  quum  a meditatione  magis, 

quam  ab  experientia  argumenta  petat.  Haud 
ignoro  quidem,  multa  notatu  digna  liuic  opusculo 
posse  adjici,  multaque  ei  inesse  leviora  et  sane 
supervacua,  sed  perfecta  numerisque  suis  abso- 
luta exhibere,  artis  magistri  est,  non  tironis. 
Si  (piis  est  lectorum,  qui  in  malam  partem  mihi 
vertat,  quod  nullos  allegaverim  auctores,  probe 
teneat,  me,  quid  propriis, viribus  praestare  possem, 
experiri  voluisse.  Praestantissimum  quemque 
humanissimum  esse  scio,  propterea  non  est,  quod 
indulgentiam  rogem- 


Introductio. 

§•  i- 

Non  antiquissimum  tantum  sed  verissimum 
quoque  illud  est  effatum:  qui  bene  dignoscit, 
bene  medebitur,  quippe  quod  sine  ullis  amba- 
gibus viam  indicat,  quam  unumquemque  medi- 
corum ingredi  opporteat,  ut  officiis  suis  sanctis- 
simis satisfacere  discat.  Ouis  est  qui  inlitietur, 
veram  morborum  diagnosin  totius  medelae  esse 
fundamentum ? Neque  enim  eventus  cum  evi- 
dentia aut  probabilitate  aliqua  potest  praesagiri, 
neque  remedia  in  usum  vocari,  quae  ad  naturam 


9 — 


morbi  singularem  respondeant,  nisi,  quod  vitii 
genus  adsit,  medicus  rite  cognoyerit.  Imo  an- 
tiquissimi artis  salutaris  professores  maturius  ac 
facilius  morbis  externis  sive  chirurgicis,  qui  vo- 
cantur, manum  auxiliarem  praestiterunt,  quia 
promtiorem  et  luculentiorem  indolis  notitiam 
adsciscere  potuerunt.  Jisdem  rationibus  chirur- 
giam immania  incrementa  debere,  quae  nostris 
temporibus  nacta  est,  persuasissiinum  habeo. 
Quum  autem  ipsi  morbi  chirurgici  interdum  diffi- 
cillime dignoscantur  et  distinguantur,  multo  ma- 
jores difficultates  sint  necesse  est,  quibus  vitiorum 
internorum  diagnosis  premitur.  Haec  impedi- 
menta sane  nonnunquamadeo  inexpugnabilia  sunt, 
ut  clarissimi  artis  magistri  praesidiis  destituantur. 
Interest  tamen,  fontes  novisse,  ex  quibus  plurima 
difficultatum  pars  scaturit,  siquidem  non  omnes 
ejusmodi  sunt,  ut  submoveri  nequeant.  Multa 
obstaculorum,  diagnosi  adversorum,  non  solum 
in  variis  morborum  generibus,  verum  etiam  in 
ipso  medico,  imo  in  aegrotis  curationi  submit- 
tendis posita  esse  confido.  Has  rationes  secutu- 
rus, totum  hujusce  opusculi  argumentum  in  tria 
capita  diducam,  et  quae  ad  singula  potissimum 
pertineant,  singulatim  exponam.  Paucula  haec 
praemittenda  censui,  priusquam  ipsa  libelli  ini- 
tia auspicarer. 


/ 

Caput  I. 

De  impedimentis,  quae  ipsa  morborum 

genera  diagnosi  obvertunt. 

\ 

§.  2. 

Si  varia  morborum  genera  consideramus, 
quibus  liominum  vita  magis  minus  ve  obruitur, 
immanem  eorum  catervam  obstupescamus  necesse 
est.  Sane  tantus  affectionum  numerus  reperitur, 
ut  minus  admirationem  nostram  excitet,  quod 
non  plures  homines  eodem  morbo,  quam  quod 
non  omnes  pluribus  vitiis  semper  laborent.  Quid 
vero  medici  animum  magis  potest  turbare  noti- 
tiasque ejus  diagnosticas  labefactare,  quam  ima- 
gines rerum  diversarum,  quae  uno  quasi  impetu 
ei  offeruntur,  prompto  que  arbitrio  commendan- 
tur P Parum  adminiculi  morborum  divisiones  in 
genera,  species,  classes  et  ordines  praestant,  quippe 
quae  partim  diversis  dividendi  principiis  super- 
structae, partim  ambiguae  et  arbitrariae  sunt. 
Alios  enim  secundum  varia  corporis  systemata, 
alios  seoundum  decursum,  alios  secundum  exter- 
nam formam,  secundum  palmaria  symtomata, 
imo  secundum  res  fortuitas  morbos  distribuisse 
constat.  Ceteroquin  non  sufficit,  ut  medicus 
morbi  speciem  aut  classem  cognoscat,  sed  sin- 

gulare  quoque  nomen,  sedem,  causam  cet:  ei 
tribuat  necesse  est,  quod  ob  tantam  affectionum 
congeriem  difficillimum  esse  arbitror. 

i 

“ §•  3. 

Sed  non  solum  numerus  et  diversitas  mor- 

m 

borurn  verum  etiam  similitudo  quam  maxime 
diagnosi  obest,  siquidem  diversa  et  contraria 
facilius  quam  similia  distinguuntur.  Fontes  hujus 
similitudinis  facile  dilucidantur,  si  intimam  pen- 
sitemus conspirationem,  quam  et  omnia  corporis 
systemata  et  omnes  systematum  partes  inter  se 
alunt.  Quum,  me  quidem  judice,  nullus  morbus 
mere  localis  existere  possit,  i.  e.  uni  parti  sic 
adstrictus,  ut  nonnisi  vasa  sanguifera,  aut  nervi, 
aut  musculi,  aut  tela  cellularis  sola  laborent,  mi- 

i 

rum  videri  non  potest,  plurimos  morbos  nonnulla 
saltem  communia  habere,  quae  indolem  ipsorum 
nonnunquam  dubiam  reddere  possint.  Prae  caeteris 
autem  quorundam  morborum  tanta  est  similitudo, 
ut  ingenium  exercitatissimi  artificis  caligine  ob- 
fuscetur,  atque  ambiguum  huc  illuc  trahatur. 
Testimonio  sint  morbi  nervorum  dynamici,  no- 
minatim  spasmi,  qui  si  interiores  * corporis  partes 
adoriuntur,  maximam  faciunt  dubitationem,  an 
clonici  sint  an  tonici,  quum  eadem  plane  sym- 
tomata  offerant.  Quid,  quod  ne  inflammationes 
quidem  internarum  partium  a spasmis  eadem 


loca  tenentibus  multum  discrepant,  si  sola  sym- 
toruata  respicias,  quae  dolore  laesaque  affectae 
partis  functione  sese  expromunt.  Summani  porro 
symtomatuni  similitudinem  tam  inter  se,  quam 
spasticis  cum  affectionibus  omnia  exhibent  vitia, 
quae  sunt  in  fabrica  viscerum,  vulgoque  organica 
appellantur,  uti  hepatis  indurationes,  infarctus, 
stricturae  cet.  Ouis  est,  qui  omnia  haecce  vitia 
rite  semper  distinguere  possit,  etiamsi  summum 
ingenii  acumen,  summaque  studiorum  assiduitas 
ei  contigerit  ? Ne  opus  quidem  est,  ut  ad  inter- 
narum partium  morbos  confugiamus,  nonne  enim 
multa  eorum,  quae  sub  oculos  cadunt,  ob  miri- 
ficam formae  similitudinem,  medicos  sagacissimos 
saepe  decipiunt  P ut  exemplis  sententiam  meam 
illustrem,  mentionem  faciam  inflammationum, 
quae  circa  oculos  exoriuntur,  et  ulcerum,  quae 
varias  corporis  partes  obsident , summisque  dia- 
gnosin difficultatibus  implicant. 

t 

§.  4. 

Neque  minus  morborum  mutabilitas  consi- 
deranda venit,  quippe  ✓ quae  tanta  est,  ut  vix 
possit  ignorari.  Mutabilitatem  scilicet  eam  dieo, 
quae  efficit,  ut  morbi  indoles  alio  tempore  alia 
sit,  sive  ad  hanc  sive  ad  illam  partem  magis 
vergat.  Respiciamus  v.  g.  morbos  inflammatorios, 

qui  modo  sthenicam  modo  astlienicam  naturam 
prae  se  ferunt,  saepeque  ab  illa  ad  lianc,  ab 
hac  ad  illam  transeunt.  Noli  suspicari,  me  pro- 
cessum inflammatorium  asthenicum  agnoscere, 
quippe  qui  nunquam  non  in  vi  vitali  adaucta 
systematis  arteriosi  cernitur,  sed  prout  organon 
inflammatione  subactum  vel  firmum,  vel  aliis 
morbis  jam  labefactum  est,  inflammationis  effi- 
gies alia  atque  alia  comparet.  Divisio  illa,  quam- 
vis minus  vera,  ad  factitandam  medicinam  utilis- 
sima ideoque  scitu  necessaria  est,  aliam  enim  cu- 
randi rationem  haec,  aliam  illa  species  inflam- 
mationis requirere  solet.  Objicere  quidem  licet, 
discrimina  incendiorum  sthenicorum  et  astheni- 
corum satis  esse  luculenta,  proptereaque  nihil 
difficultatis  diagnosi  offerre,  sed  saepius  eos  decipi 
videmus,  qui  de  notitia  illorum  gloriantur.  Huc 
accedit,  quod  morbi  haud  pauci  actionibus  vi- 
cariis quodam  in  loco  exortis  naturam  suam  adeo 
mutari  patiuntur,  ut  affectio  primitiva,  cujus 
seminia  corpori  adhuc  insunt,  malumque  nu- 
triunt, vix  et  ne  vix  quidem  internoscatur. 

$.  5.  ' ’ 

Si  verum  est,  quod  nemo  dubitat,  simplicia 
facilius  distingui,  quam  complicata,  morborum 
quoque  complicationes  diagnosin  ambiguam  ac 
difficilem  reddant,  necesse  est.  Hanc  ob  rem 


morbi  chronici  multo  majorem  attentionem  et 
sagacitatem  requirere  solent,  si  naturam  sedemque 
eorum  penitus  eruere  velis.  Etenim  quo  diutius 
causa  morbifica  corpus  offendit,  et  quo  longius 
ipse  morbus  procedit,  ed  latius  quoque  diffun- 
ditur, neque  partes  solum  finitimas,  verum 
etiam  diversa  subigit  systemata,  et  pro  singulari 
eorum  indole  morbi  naturam  format  atque  com- 
ponit. Quemmadmodum  morbos  mere  locales 
existere  supra  negavi,  ita  etiam  omnes  diutur- 
niores affectiones,  ab  initio  simplices,  magis 
minusve  cum  aliis  complicari  persuasum  habeo, 
quum  mirificum  inter  omnia  systemata  sit  com- 
mercium. Quantum  difficultatis  et  incommodi 
hac  ex  re  profluat,  facile  patet,  ideoque  non  est, 
quod  pluribus  dilucidetur.  Licet  enim  medicus 
probe  intelligat,  non  unum  sed  plures  morbos 
adesse,  vel  sibi  similes,  vel  controversos,  multum 
tamen  scire  interest,  an  variis  e causis,  an  unus 
ex  altero  originem  traxerint,  et  si  hoc  feliciter 
est  diremtum,  quis  primarius  sit,  quis  secunda- 
rius. Haec  omnia  eatenus  eruenda  sunt,  quatenus 
ad  medelam  pertinent,  quis  enim  morbos  in 
corpore  aliquo  consociatos  evertat,  nisi  vitium 
primitivum,  morbosum  alius  affectionis  fomitem 
bene  noverit  ac  debellare  studeat.  Si  operae  esset 
pretium,  exempla  morborum  complicatorum 

afferre,  quippe  quae  unicuique  in  promptu  esse 
conficio,  haud  mora  afferrem. 

§.  6. 

Inter  difficultates,  de  quibus  hactenus  dis- 
serui, sedes  causaeque  morborum  absconditae 
non  infimum  locum  tenent.  Non  solum  exac- 
tissima partium  omnium  cognitione  opus  est,  ad 
dijudicandam  morbi  sedem,  sed  haec  ipsa  sedes 
nonnunquam  adeo  est  occulta,  ut  frustra  eum 
detegere  studeas.  Fingamus  cerebri  vitia  aut 
nervorum  gangliarium,  quorum  diagnosis  tantis 
saepe  impedimentis  implicatur,  ut  neque  anato- 
morum  culter,  neque  physiologorum  scrutinia 
aliquid  lucis  ei  affundere  valeant.  In  gertere 
absconditam  sedem  dico,  si  usus  visceris,  cui 
inest  morbus,  vel  parum  cognitus,  vel  ad  sus- 
tentandam totius  corporis  integritatem  exiguus 
est,  in  utroque  enim  casu  fundamento  destituimur, 
cui  diagnosin  superstruamus.  Quodsi  ad  causas 
animum  nostrum  attendimus,  easdem  saepe  tene- 
bras reperimus,  quas  profligari  oportet,  siquidem 
scire  interest,  an  illae  hereditariae  sint,  num 
fortuito  illatae,  an  dynamicae,  utrum  materiales. 
Sicut  enim  ex  effectibus  nonnunquam  causarum 
indolem  suspicari  licet,  ita  e causis  multo  tutius 
morbi  naturam  ratiocinabimur.  Est  vero  in 
exemplis,  morbos  repentino  quodam  impetu, 


velut  fulmina  de  coelo  missa  sereno,  homines 
ferire,  ut  vel  minima  absit  causarum  suspicio. 
Dein  varia  quoque  dantur  obstacula,  quae,  quo- 
minus aegroti  causas  praevias  sentiant,  aut  elo- 

» 

quantur,  prohibent,  de  quibus  infra  paulo  pro- 
lixius disseramus,  ut  omnia  complectamur,  quae 
argumentum  nostrum  illustrare  possint. 

7. 

Quodsi  per  symtomata  pathognomonica  ea 
intelligimus,  quae  licet  diversa  pro  morborum 
indole,  nunquam  abesse  debent,  certo  certius 
constat,  munerum  eorum  perexiguum  esse,  quippe 
quae,  si  adsunt,  quandoque  delitescere  possunt, 
uti  rubor,  tumor,  durities  partium  internarum 
inflammatione  subactarum.  Si  omnibus  eadem 
esset  fides  et  constantia,  quae  est  colori  corporis 
luteo  in  morbo  regio,  convulsionibus  in  morbo 
comitiali  etc.  multo  facilius  medici  et  sibi  et 
aegrotis  consulerent.  Sexcentae  autem  affectiones 
dantur,  quibus  vel  plura,  vel  unum  alterumve 
symtomatum  diagnosticorum  desunt,  quae  in  libris 
pathologicis  enumerata  sunt.  Respiciamus  gra- 
vissimos pectoris  morbos,  hydro thoracem  atque 
carditidem,  qui  rarius  ob  symtomatum  multitu- 
dinem ac  varietatem,  quam  propter  defectum 
nonnullorum  decipere  solent.  Imo  adeo  phthisis 
pulmonalis  non  ex  toto  constantia  symtomata 

offert,  experientiae  enim  testimonia  confirmant, 
pulmones  post  mortem  interdum  ulceribus  ob- 
sessos atque  destructos  reperiri,  quin  ulla  bujusce 
morbi  suspicio  a medico  conciperetur.  Eadem 
est  ratio  cardialgiae,  quae  modo  his,  modo  illis, 
nunc  atrocioribus,  nunc  blandioribus  symtoma- 
tibus  sese  expromit  Perperam  igitur  ratiocinan- 
tur, qui  morbum  aliquem  nondum  excultum  esse 
judicent,  si  sjndrome  symtomatum,  passim  ob- 
viorum, desideratur. 

§.  8. 

Non  omnia  quidem  symtomata  a morbo 
possunt  abesse,  etenim  si  nec  aliquis  difficultates 

i . . 

conqueritur,  neque  medicus  ex  ejus  habitu  quae- 
dam mutata  esse  intelligit,  hominem  sanum  dici 

. \ 

oportet.  Verumtamen  nonnullorum  symtoma- 
tum subtilitas  adeo  mirifica  est,  ut  acutissimis 
sensibus  vix  percipiantur.  Huc  referendum  au- 
tumo odorem  peculiarem,  quo  morbi  quidam, 

prae  ceteris  acuta  exanthemata  manifestantur. 

\ 

Viros  novimus  praestantissimos,  qui,  deficientibus 
reliquis,  hocce  solo  odore  non  tantum  exanthema 
acutum  imminere  sentiant,  sed  etiam  quale  fu- 
turum sit,  cum  evidentia  praenuntient.  Quis 
autem  hisce  viris  aemuletur,  quis  crebra  exer- 
citatione sensus  suos  eo  acumine  imbuere  valeat, 
quod  illis  quasi  innatum  esse  videtur?  Multa 

I ^ I 

quoque  oculorum  vitia  tam  exiguis  notis  stipan- 
tur, ut  si  aeger  queratur,  nihil  animadverti  possit, 
ex  quo  affectionis  genus  ratiocineris.  Plurimum 
consilii  quoque  animi  morborum  diagnosis  effla- 
gitat, etenim  aegroti  mentis  perversitatem  non- 
nunquam  adeo  occultant,  atque  in  se  quasi  recon- 
dunt, ut  dubius  haereas,  nisi  totam  eorum  sen- 
tiendi agendique  rationem  intuearis,  et  quae  nunc 
eveniunt,  cum  praeteritis  futurisque  exacte  com- 
pares. 


§.  9. 

Sin  omnia  ita  constituta  sunt,  ut  medicus 
de  morbi  genere,  natura,  sede  etc.  sibi  satis  no- 
titiae conciliaverit,  saepenumero  medendi  ratio 
diagnosis  veritatem  evertere  videtur.  Materia 
medica  quidem  de  medicamentorum  efficacia 
disserit,  et  quibus  morbis  singula  respondeant, 
docet,  sed  nemo  est,  qui  nesciat,  efficaciam  illam 
subinde  maxime  incertam  esse  et  ambiguam. 
Propterea  ii  saepius  fallantur  necesse  est,  qui, 
qum  dubii  haereant,  de  remediorum  effectu  aliquid 
lucis  exspectent.  Non  modo  unum  idemque 
medicamentum  diversissimis  morbis  congruit,  uti 
opium,  china  etc.  sed  pluribus  quoque  in  ho- 
minibus, eodem  vitio  laborantibus,  varios  quin 
interdum  contrarios  prodit  effectus.  Hae  rerum 
angustiae  medicum  adeo  saepe  urgent,  ut,  quid 


agendum  sit,  nesciat,  num  explorandum  quidem 
est,  quid  sit,  quod  remedii  alicujus  effectum  in 
lianc  illamue  partem  mutaverit,  quid  in  hoc 
morbum  auxerit,  in  illo  mitigaverit;  sed  haec 
investigatu  difficillima  esse,  vix  unquam  diffi- 
tearis. Et  haec  quidem  sufficiant  de  ipsis  mor- 
borum generibus,  jam  ad  alia  diagnosis  impedi- 
menta consilium  transferam. 


Caput  II. 

De  diagnosis  impedimentis , qnae  in  me- 
dico sunt. 

§.  10. 

Quilibet  circa  morborum  curationes  versa- 
turus, aegriscjue  auxilium  praestiturus,  omnia 
comparet  adminicula  necesse  est,  quibus  huic 
scopo  satisfieri  possit.  Accuratam  morbi  diag- 
nosin primis  desideriis  interponendam  esse,  jam 
supra  positum  et  probatum  est,  disquiri  igitur 
oportet,  quibus  praesidiis  egeat  medicus  ad 
eam  eruendam.  Unamquamque  diagnosin  ar- 
gumentis theoreticis  rationalibus  inniti  debere, 
pro  explorato  habendum  est,  quamobrem  ante 
omnia  theoriae  notitia  conquirenda  videtur.  Non 

audiendi  sunt  ii,  qui  ^omne  theoriae  studium  ab- 
jiciunt, solumqtie  usum  seu  exercitationem  am- 
plectendam esse  existimant.  Ab  altera  partelargien- 
dum  est,  antiquiores  medicinam  primum  factitasse 
ac  deinde  theorias  condidisse,  nihilo  secius  vere 
curationes  eorum  laetiorem  eventum  sortitas  esse, 
quam  nostras.  Sed  majores  nostri  theoria  non 
supersedebant,  quod  ejus  vanitatem  agnoscerent, 
sed  quod  ea  carerent,  quum  morbi  prius  offe- 
rentur, quam  de  rationibus  eorum  cogitassent. 
Errant  vero,  qui  vetustissimos  artis  nostrae  sec- 
tatores omnis  scientiae  theoreticae  expertes  fuisse 
censeant,  etenim  usus  rerum  semper  ad  ratio- 
nalia quaedam  praecepta  conformabatur.  Et  si 
empiria  rudior  multis  in  exemplis  prosperum 
obtinebat  successum,  nullam  recipit  dubitationem, 
quin  multo  laetiora  contigissent,  si  rerum  theore- 
ticarum  cognitio  uberius  exculta  fuisset.  Non 
decet  ju  renem  saeculi  perversitates  carpere,  si 
quae  sunt,  attamen  reticendum  non  est,  nostris 
quoque  temporibus  exilitatem  eorum,  quae  ad 
theoriam  pertinent,  medicos  saepenumero  impe- 
dire, quominus  veram  morbi  diagnosin’ inveniant. 

§.  11. 

Quemadmodum  exempla  unamquamque  rem 
illustrant,  ita  exercitationes  circa  aegrotorum 
lectulos  institutae  theoreticam  medici  scientiam 

partim  amplificant,  partim  confirmant.  Quum 
futilis  sit  omnis  theoria,  nisi  in  usum  vertatur, 
facile  liquet,  quantum  pretii  exercitationibus 
medicis  tribuendum  sit,  quippe  quae  solae  me- 
dicum scopo  suo  proprius  ferunt.  Primus  et 
praestantissimus  harum  exercitationum  usus  pro- 
cul dubio  ad  dignoscendos  morbos  spectat,  nam 
exempla  oculis  oblata  multo  certiorem  praebent 
amussin,  longeque  fidelius  ac  tenacius  mente  re- 
tinentur, quam  imagines  e commentariis  haustae. 
Fuerunt  autem,  et  etiamnum  sunt,  qui  nonnisi 
vana  ac  nova  theoremata  avide  hauriant,  qui 
libris  inhiantes,  artificiosissimas  atque  subtilissi- 
mas hypotheses  extorquere  ament,  neque  judicium 
suum  ad  morbi  veram  imaginem  transferant, 
sed  hanc  ad  vana  et  fallacissima  mentis  ludibria 
accommodent.  Hos  summis  erroribus  implicari 
oportet,  si  ad  aegrotorum  lectulos  venerint,  aliam 
enim  viam  natura,  aliam  philosophemata  humana 
saepe  ingrediuntur.  Sciant  igitur  eruditionem 
amplissimam  deficiente  exercitatione  mancam  esse 
atque  sterilem. 


§.  12. 

Haud  raro  accidere  consuevit,  ut  medici  jam 
in  arte  versati  vel  nimium  sibi  confidant,  vel 
diffidant.  Utrumque  alienum  est  atque  damni- 
ferum,  siquidem  illud  contumaciam,  hoc  timidi- 


tatem  et  cunctandi  amorem  facit.  Medicus  enim, 
nimia  sui  confidentia  captus,  primum  aegroti  in- 
tuitum sibi  sufficere  arbitratur,  ad  suffragium 
de  morbi  natura  ferendum,  omniaque  invenienda, 
quibus  opus  sit.  Sententiam,  quam  tulit,  infal- 
libilem ratus,  non  curat,  quid  repugnet,  quid  in 
lianc  vel  illam  partem  mutetur,  sed  via  coepta 
pergit,  etiamsi  longissime  a diagnosi  aberraverit. 
Nimia  autem  diffidentia  impedit,  quominus  artis 
professor  symtomatibus  oblatis  autoritatem  fidem- 
que tribuat,  quam  merentur,  mens  ejus  instabilis 
et  dubitationis  plena  ab  uno  ad  alterum  pervagatur, 
nunc  hoc  nunc  illud  intuetur,  nec  omnia  com- 
binare valet,  vel  audet.  Hinc  levissima  quaeque 
rerum  mutatio  novas  ei  dubitationes  movet,  om- 
nemque  deripit  spem,  diagnosin  stabiliendi. 

§•  13- 

\ 

Medicum  ab  aegroto  arcessitum  omnia  probe 
perpendere  oportere,  omnes  largiantur  necesse 
est,  nam  collectis  demum  omnibus  membris  effi- 
gies integra  compingi  potest.  Hinc  perversa 
eorum  agendi  ratio  vituperanda  est,  qui  singulis 
symtomatibus,  quae  p « thognomonica  vocant,  mor- 
bum dignosci  asserunt,  aliaque  omnia,  quaecun- 
que sint,  negligi  posse  contendunt.  Quamvis 
infitias  ire  nolim,  unam  alteramve  notam  plurimum 
dignitatis  habere,  aliisque  longe  praestare,  con- 


23 


cedendum  tamen  est,  diagnosin  ab  uno  vel  ali- 
quot symtomatibus  desumtam  totidem  contrariis, 
haud  minus  eximiis,  labefactari  posse.  Saepe- 
numero  vestigia,  quae  nobis  iter  ad  intima  morbi 
penetralia  commonstrant,  adeo  sunt  abscondita, 
ut,  nisi  minima  et  levissima  exacte  pervestiga- 
veris, in  conspectum  non  prodeant. 

$.  14. 

Quidnam  de  iis  dicam,  qui  tanto  sectarum 
studio  detinentur,  ut  in  morbis  dijudicandis  vix 
sana  ratione  utantur,  sed  quasi  caeco  abrepti 
impetu  omnia  deprehendere  sibi  videantur,  quae 
opinionibus  praeconceptis  consentanea  sint.  Ju- 
venes enim,  uti  quaelibet  nova  et  controversa 
facile  arripiunt,  ita  etiam  multa  perperam  intel- 
lieunt  et  in  devia  feruntur.  Quodsi  varias  in- 
tuemur  sectas,  quae  ab  antiquissimis  inde  saeculis 
ad  nostrum  usque  diem  in  re  medica  exstiterunt, 
artem  quidem  salutarem  multum  incrementi  per 
eas  cepisse  intelligimus,  siquidem  altera  alterius 
placita  parlirn  rationibus  partim  experimentis 
reprobare  ac  evertere  studuit,  quo  factum  est, 
ut  laudabilis  aemulatio  inter  eas  aleretur.  Eadem 
vero  de  causa  permulta  vana  et  commentitia 
proferebantur,  quae  sectatores,  his  illisvc  parti- 
bus faventes,  multifariis  erroribus  implicuerunt, 
et  a veritatis  tramite  prorsus  seduxerunt.  At- 
tendamus quaeso  animum  ad  illud  tempus, 


quo  doctrinae  Brownianae  vindices  ejusque  ad- 
versarii summa  cum  invidia  decertarunt,  ac  in 
contrarias  partes  medicinam  traxerunt ! sijquis  quae- 
rat, quid  haec  ad  diagnosin  morborum  pertineant, 
memor  esto,  ardorem  illum,  quo  quis  sectae 
cujusdam  placita  amplectitur,  mentem  adeo  ob- 
Caecare  posse,  ut  judicium  de  morbi  natura  fe- 
rendum justo  obliquius  evadat. 

15. 

Credulitatem  veritati  obesse,  saepeque  im- 
matura et  ridiculosa  judicia  parere,  omnes  abunde 
scimus;  credulitas  enim  curatiorem  rei  explora- 
tionem suspendit,  sine  qua  nemo  sententiam  fide 
dignam  promulgare  potest.  Medicus  nimis  cre- 
dulus non  solum  improbabilia  et  miraculosa  quae- 
vis ab  aegroto  accepta  pluris  aestimat,  quam  par 
est,  sed  rebus  quoque  naturalibus,  maximeque 
vulgaribus  interdum  aliquid  mirifici  temere  in- 
gerit, ut  nova  credulitatis  alimenta  habeat.  Alii, 
hoc  offendiculum  vitaturi,  aliud  naufragium  fa- 
ciunt, omnia  pertinaciter  respuentes,  imo  deri- 
dentes, quae  paulo  insolentiora  videntur.  His 
quoque  pervicacia  sua  damno  est,  fieri  enim  non 
potest,  quin  morbus  interdum  inusitatis  symto- 
matibus  sese  praenuntiet  vel  prodat,  prout  ejus 
origo  his  illisue  conditionibus  stipatur.  Si  mentis 
quaedam  laevitas  hancce  pervicaciam  parit,  tanto 

major  culpa  medico  irroganda  est,  'qui  ei  in- 
dulget,  etenim  semper  memorem  esse  oportet, 
aegrorum  salutem  maxime  a diligentia  ac  studio 
pendere,  quod  morborum  diagnosi  impenditur. 

§.  16. 

Est  denique  immodica  quaestus  libido,  quae 
efficit,  ut  medicus  adminicula  negligat,  quibus 
diligenter  et  circumspecte  adbibitis  morbus  posset 
dignosci.  Iam  Celsus  annotavit,  medicum  omni- 
bus officiis  satisfacturum,  non  multos  agrotos 
una  curare  posse  ac  debere.  Huic  effato  omnino 
adstipulandum  est,  si  meditamur,  quot  et  quantae 
res  in  uno  agroto  saepe  considerandae  veniant, 
pr'  asquam  rationalem  medendi  viam  reperianms, 
et  quibus  mutationibus  occurrendum  sit,  ne  im- 
peritiae aut  negligentiae  suspicionem  moveamus. 
Haec  omnia  cum  quaestus  libidine  conciliari  ne- 
queunt, quid  enim  habendi  cupidus  magis  curat, 
quam  aegro  torum  numerum,  quid  aegrius  fert,  quam 
diuturnius  studium,  huic  illive  homini  impenden- 
dum ? Hinc  obites  consideratis  rerum  conditio- 
nibus, iisque  vix  aestimatis,  uti  praepropere  ad- 
volavit, ita  festinanter  aufugit,  nescius,  quid  sibi 
et  quid  aegrotantibus  debeat.  Sunt,  qui  praeter 
quaestum  quoque  vanam  gloriolam  venentur,  ab 
aegrotorum  numero,  quos  expediunt,  petitam. 


26 


Hos  neutiquam  naturae  ministros  salutisque  hu- 
manae assertores,  sed  cupiditatum  suarum  famu- 
los esse  censeo. 


Caput  III, 

Diagnosis  impedimenta  in  aegris  posita. 

§.  17.  * 

Superest,  ut  eruere  studeam,  quid  difficul- 
tatis aegroti  morborum  diagnosi  obvertere  pos- 
sint? Prae  omnibus  corporis  habitus  respicien- 
dus esse  videtur,  cujus  quidem  varietates  adeo 
manifestae  sunt,  ut  vix  ignorari  queant.  Partitu 
ratione,  partim  experientia  edocti  scimus,  sum- 
mam corporis  efficaciam  existere  ad  mutanda 
morborum  symtomata.  Hoc  mirum  videri  non 
potest,  si  pensitemus,  et  multitudinem  et  atroci- 
tatem symtomatum  a corporis  receptivitate  ejus- 
demque  reactione  pendere,  receptivitatis  ac  re- 
actionis indolem  vero  ad  habitum  corporis  sese 
conformare.  Neque  solum  physica  hominum 
constitutio  aestimanda  est,  an  firma  sit,  an  debi- 
lis, num  plena  utrum  gracilis,  sed  animi  quoque 
indoles,  character,  temperamentum  etc.  Aliis 
autem  morbis  corpora  valida,  aliis  infirma  ob- 

noxia  esse  consueverunt,  alia  prodeunt  sympto- 
mata, si  aegrotus  temperamento  cholerico,  alia 
si  phlegmatico  utitur.  Ouodsi  a reliquis  discedas, 
tantam  pulsuum  mutabilitatem  invenies,  ut  in  hac 
sola  re  plurimum  attentionis  collocandum  sit. 
Saepissime  in  morbis  eum  reperimus  pulsum,  quo 
alii  homines  sani  utuntur,  neque  minus  sanis 
corporibus  pulsus,  alioquin  in  morbis  obvius, 
interdum  communis  est,  v.  c.  pulsus  intermit- 
tens. Haec  omnia  medicus  bene  noverit  necesse 
est,  ut  vitiosas  corporis  mutationes  rite  perspiciat, 
symtomataque  nec  pluris  neque  minoris,  quam 
par  sit,  aestimet.  Raro  autem  contingere  solet, 
ut  medicus  idoneam  aegroti  corporis  notitiam  sibi 
comparet,  antequam  dirimat  aliquid  et  praecipiat. 
Ad  explorandum  enim  habitum,  primus  intuitus 
non  sufficit,  quoniam  scire  interest,  an  corpus 
ante  morbi  accessum  idem  fuerit,  an  aliud,  num 
functiones  ejus,  tam  vitales  quam  animales  ad 
normam  semper  responderint,  utrum  subinde  ab 
ea  deflexerint  etc.  Ecce ! quot  obstacula  humani 
corporis  natura  medico  diagnosin  exploraturo 
offerre  possit,  et  quanto  opus  sit  studio  et  saga- 
citate ! 

5.  18. 

Eadem  fere  morborum  discrimina,  quae  a 
singulari  corporis  constitutione  proficisci  vide- 

nuis,  ab  aetate  et  sexu  aegrorum  oriri  solent. 
Haec  quidem  diagnosin  aliquatenus  sublevare 
videntur,  si  compertum  liabemus,  quosnam  mor- 
bos sexus  et  aetas  quaelibet  timere  debeat? 
Falso;  etenim  plerumque  non  alii  sunt  morbi, 
sed  variis  tantummodo  additamentis  ornati,  vel 
symtomatibus  quibusdam  destituti,  aut  vestitu  in- 
solito quasi  induti.  Longum  est,  varietates  enu- 
merare, quas  morbus  aliquis  exhibere  possit, 
prout  in  corpore  infantili  aut  juvenili,  in  virili 
vel  senili,  in  muliebri  denique  aut  masculo  sub- 
nascatur, Et  istae  quidem  differentiae  sunt,  quae 
nisi  penitus  cognitae  sint,  diagnosin  summis  dif- 
ficultatibus obruunt.  Huc  accedit,  quod  aetates 
nonnullae  omnem  fere  explorationem  detrectant, 
prae  ceteris  aetas  infantilis,  ita  ut  medicum  juxta 
externas  observationes  ratiocinari  oporteat.  In- 
fantuli enim,  si  aegrotant,  neque  modum,  neque 
sedem  doloris  significare  valent,  saepeque  adeo 
ambiguum  reddunt  medicum,  ut  nescire  videatur, 
an  quibusdam  naturae  desideriis  satisfaciendum 
sit,  uti  esuriei,  siti,  cet:  an  medicamentis  uten- 
dum. 

§.  19. 

Nonnunquam  aegrotorum  mens  tam  hebes  aut 
tam  perversa  est,  uf  neque  indicare  possint, nec  velint, 
quid  sentiant.  Haec  ad  eos  potissimum  spectant, 

;pii  animi  morbis  detinentur,  v.  c.  fatuitate,  me- 
lancholia etc.  Nullam  recipit  dubitationem,  quin 
affectiones  modo  dictae  persaepe  a corporis  vitiis 
pendeant,  quae,  si  submoveantur,  mentis  quoque 
integritatem,  reparari  patiantur.  Quo  autem 
modo  ad  diagnosin  morbi  materialis  perveniri 
potest,  si,  deficientibus  notis  externis,  aegrotus 
obmutescit,  si  dolores  aliasque  difficultates  tacito 
ore  sustinet,  medicique  conatibus  summa  cum. 
obstinacia  reluctatur?  Accidit  etiam,  ut  aphonia, 
surditas  aliaque  vitia  subsint,  quae,  si  aegrotus 
medici  contentionibus  succurrere  velit,  omnem 
ejus  operam  eludunt.  Similis  est  ratio,  si  morbi 
acuti  tanta  cum  atrocitate  incursant,  ut  jam  inter 
initia  mentem  aegroti  turbent,  ac  diagnosis  ex- 
plorationem in  solo  curantis  arbitrio  collocent. 

§.  20. 

Est  quoque  in  aegris  quaedam  sensationum 
fallacia,  qua  fit,  ut  symtomata  imaginaria  non 
:listiucte  a veris  possint  discerni.  Quis  est,  quem 
affectiones  illae  hypochondriacae  et  hystericae 
fugiant,  in  quibus  mirifica  symtomatum  caterva 
at  varietas  animadvertitur,  quorum  nonnulla 
quidem  tam  controversa  sunt,  ut  simul  existere 
lequeant;  nihilo  secius  aegroti  talia  conquerun- 
:ur.  Vix  ullus  cogitari  potest  morbus,  quem 
ubi  inesse  non  putant,  vix  dolor  vel  molestia, 

quam  non  sentiant;  tanta  nempe  systematis  ner- 
vorum alienatio  est,  Ut  sola  imaginatione  quod- 
libet  symtoma  proferant,  aut  potius  proferre 
sibi  videantur.  Quid  mirum,  si  medici  minus 
exercitati  perpetuis  quaerelis  decipiuntur,  erro- 
ribusque implicantur,  qui  in  dignoscendo  pluri- 
mum obsunt! 

§.  21. 

t 

Hic  etiam  simulationi  locus  debetur.  Dantur 
nimirum  homines,  qui  ut  aliorum  misericordiam 
moveant,  vel  officia  graviora,  uti  militiam  de- 
trectent, variorum  morborum  speciem  imitentur. 
Noli  objicere,  medicum  peritiorem  facile  intellec- 
turum, an  morbus  verus  sit,  an  simulatus.  Im- 
postoribus illis  tanta  saepe  habilitas  est,  ut  sin- 
cerrimam  morbi  imaginem  aemulentur,  neque  artis 
salutaris  tirones  tantummodo,  sed  magistros  etiam 
eludant.  Plerumque  morbi  fictitii  ita  constituti 
sunt,  ut  eos  nonnisi  symtomatibus  dignoscere 
queas,  quae  ob  oculos  cadunt.  Testimonio  sit 
morbus  caducus,  qui,  ut  evidentissimtis,  ita  fal- 
lacissimus  est,  dmn  homo  satis  callidus  propo- 
sitique tenax  sit.  Varia  quidem  commendantur 
adminicula  ad  detegendam  simulationem  idonea, 
sed  haec  ipsa  partim  crudeliora  sunt,  partim 
incredibili  cum  patientia  ab  impostoribus  susti- 
nentur. Saepissime  contigit,  ut,  castigationibus 

ac  insidiis  frustra  tentatis,  casu  aliquo  fraus  de- 
tegeretur. Difficilior  cognitu  est  paralysis,  prae- 
sertim imperfecta,  vel  brachii,  vel  alius  partis, 
quam  quis  fingit,  in  hoc  enim  casu  omnibus 
praesidiis  penitus  destituimur,  si  homo  verum 
profiteri  recusat,  et  violentiarum  curationum 
patientem  sese  praestat. 

§.  22. 

Ouo  laetiora  medicinae  augmenta  affulgent, 
eo  magis  illud  dolendum  est,  quod  praejudicatae 
opiniones  nonnunquam  omnem  curantis  operam 
irritam  reddunt.  'Maximam  quidem  partem  ho- 
mines sunt  rusticani  omnisque  cultus  expertes, 
qui  sibi  pereundum  esse  autument,  simulatque 
medici  auxilio  utantur.  Hinc , -si  inviti  ejus 
curae  submittuntur,  omnibus  viribus  contendunt, 
ut  vel  per  ambages  ei  elabantur,  vel  commen- 
titiis ac  dolosis  narrationibus  judicia  ejus  con- 
fundant. Qui  si  novissent,  quantum  sibi  noceant 
mentipndo  ac  diagnosis  veritatem  evertendo,  vix 
i non  alias  partes  amplecterentur.  Alii  invidiam  prop- 
tcrea  adversus  medicos  susceperunt,  quod  unum  al- 
terumve  familiarium,  artis  praesidiis  usum,  pe- 
reuntem viderunt,  etenim  medicum  esse  negant, 
qui  non  omnibus  morbis  mederi  possit.  Deinde 
multi  gentis  plebejae  mori  damnifero,  a majori- 
Lbus  tradito,  addicti  sunt,  quoslibet  morbos  ma- 

gicis  carminibus,  vel  incantationibus,  aut  amu- 
letis adgrediencli,  eorumque  curationem  moliendi. 
Imo  si  medico  uti  cogantur,  hisce  tamen  rebus 
non  ex  toto  abstinent,  et,  tanta  est  metitis  coe- 
citas,  ut,  si  quid  laetius  evenerit,  non  medici 
operae,  sed  magicis  artibus,  aut  sympatheticis 
remediis  adscribant.  Quantum  negotii  curantes 
cum  ejusmodi  hominibus  habeant,  priusquam 
vera  cognoscant  sententiamque  de  morbo  ferant, 
facile  est  intellectu,  siquidem  aut  cum  maligni- 
tate aut  dolo  aut  superstitione  conflictandum  est. 

§.  23. 

Quum  homines  de  inlima  plebe  nati  saepe- 
nuniero  praejudicatis  opinionibus  permoveantur, 
ut  auxiliarem  medici  manum  repudient,  eique 
falsa  pro  veris  nuntient,  non  est  infitias  eundem, 
quosdam  nobiliorum  ordinum,  si  aegrotant,  in- 
tempestivo pudore  ductos,  medici  explorationes 
pertimescere,  multaque  celare,  quae  scitu  neces- 
saria sunt.  Ut  taceam  de  sordido  illo  vitio,  quod 
amplexibus  venereis  originem  debet,  non  possum, 
quin  exanthematum  quorundam  mentionem  fa- 
ciam, quae  vel  perversis  remediis,  vel  incongruo 
corporis  regimine  repercussa,  molestissimas  et 
pertinacissimas  affectiones  moverunt.  Multos 
confiteri  pudet,  se  scabie  quondam  laborasse, 
tanquam  haecce  confessio  honestati  obsit.  Hinc 

mendacia  excogitant,  ut  aliquam  morl)i  causam 
inveniant,  medicique  scrutationibus  satisfaciant. 
Ex  his  eadem  incommoda  proficiscuntur,  quae  e 
superioribus  oriri  diximus,  etenim  falsa  causarum 
suspicio  obliquam  diagnosin,  obliqua  diagnosis 
perversam  morbi  medelam  efficere  solet. 

. \ ’ 

Epitogiis. 

' 

i f * *;  . 

Haec,  licet  pauca  sint,  sufficere'  arbitror,  ad 
^vincendas  difficultates,  quibus  morborum  diag- 
nosis premitur,  causasque  dilucidandas  e quibus 
difficultates  illae  maxime  scaturiunt.  Me  lon^e 
plura  ac  potiora  scribere  potuisse  atque  debuisse 
non  dubito,  quis  vero  est,  qui  angustias  ignoret, 
in  quibus  juvenes,  specimen  (publicum  edituri, 
versantur?  Fore  igitur  spero,  ut  aetas  juvenilis 
et  virium  imbecillitas,  tenuitatem  hujus  opusculi 
excusent,  lectorumque  animos  ab  acerbiori 
judicio  vel  abstineant  vel  revocent.  Ceteroquin 
in  posterum  omni  virium  contentione  enitar,  ut 
sanctissimo  medici  officio  satisfaciam,  probe 
memor  illius  Ciceroniani:  Nihil  habere  potest, 
nec  fortuna  nostra  majus,*  quam  ut  possimus, 
nec  natura  melius,  quam  ut  velimus  conservare 
quam  plurimos. 


VITAE  CURI CULUM 

EX  DECRETO 

isbatiosi  medicorum  ordinis 
ber  olinensis 

adjectum. 


1 

f T0ames  *“<*«•  Car  olus  Reirn  natus  sum 
enae  <lie  XI.  M.  Septembris  A.  MDCCXCVI, 

',trC  l0anne  *"»<*<»,  matre  Christiana  Fridcrica, 
g e Heftenana , optimi  parentes  praematura  morte 
ciepti  sunt.  Inferarum  rudimentis  in  scholis 
criorilms  imbutus,  per  quatuor  annos  Gymnasium, 
od  Neozellae  florebat,  frequentavi,  ibidemque  con- 
i rationis  actu  religioni  catholicae  addictus  sum. 
rsu  scholastico  absoluto,  cum  animum  ad  Chirurgiae 
l.um  appulissem,  reique  domesticae  angustiis  prae, 
mer,  quominus  literarum  universitatem  adirem,  i„ 
'm  cxcoIenda  viri,  doctissimis  Dr.  Ilefter  et 
™rg'  BaUm-"art™  d«cib„s  «sus  sum.  Qu»m  A. 
'CCXV.  tentamini  chirurgico  me  subjecissem,  chi- 
■ militaris  munus  me  collatum  suscepi,  quo 
per  octavum  annum-fmigor.  Per  hocoe  temporis 

spatium  occasio  mihi  oblata  est  peroptata , per  bien- 
nium in  Universitate  literarufn  rhenana,  quae  Bonae 
floret,  commorandi,  atque  collegia  medico- chirurgica 
frequentandi.  Omissis  praelectionibus  publicis,  quas 
adire  mihi  licuit,  privatas  tantummodo  recensebo.  Lo- 
gicen, Psychologiam  et  Aestheticen  Cei.  van  Calker, 
Mathesin  Cei.  Diesterweeg,  Botanicen  et  Pliarniaciam 
111.  Nees  ab  Esenbeck,  Historiam  naturalem  et  Zoo- 
logiam  Ccl.  Goldfus,  Chemiam  Cei  BischolT,  Physicen 
Tll.  a Miincliov  me  docuerunt.  In  osteologicis  exper. 
Weber,  in  Physiologia  Cei.  Nasse,  in  anatomicis  ct 
physiologicis  nec  non  in  arte  cadavera  dissecandi  Cei. 

I 

Mayer  me  instituerunt.  Arte  funera  legitime  inci- 
dendi exper.  W eber  me  imbuit.  In  Pathologia  gene- 
rali, Semiotice,  Therapia  generali,  nec  non  Materia 
medica  111,  Harles  praeceptore  usus  sum ; jChirurgiae 
generalis  ct  specialis  nec  non  Ophthalmiatrices  prae- 
cepta 111.  a Walther  debeo,  cujus  auspiciis  etiam 
aegros  adire  mihi  licuit,  idem  circa  fracturas  et  luxa- 
tiones, operationesque  chirurgicas  me  instituit;  Artem 
obstetriciam  Cei.  Stein  mihi  tradidit. 

Quibus  jjraeceptoribus,  quantum  ob  institutionis 
pracstantissimae , benvolentiaeque  insignis  documenta 
plurima  debeam,  licet  verbis  exprimere  nequeam, 
eorum  tamen  erga  me  merita  gratissima  piaque  mente 
semper  recolam,  eorumque  memoriam  sanctam  semper 
servabo. 

t excolendam,  quam  mihi  studio  et  usu  com- 
i cognitionem,  novisque  medicinae  praeceptis 
,,  benevolentia  Archiatri  chirurgorum  milita- 
re medicae  exercitus  Borussici  Summi  lJrae- 
iversitatem  herolinensem  A.  MDCCCXXII. 
mihi  licuit,  ubi  civium  academiae  regiae 
chirurgicae  numero  adseriptus,  sequentibus  m- 
raelectionibus. 

lerapia  generali  Cei.  Fr.  Hufeland,  Therapia 
im  chronicorum  111.  Ch.  W,  Hufeland,  The- 
leciali  et  Pathologia  speciali  111.  Horn  me  im- 
111  Knape  de  medicina  forensi,  nec  non  de 
•mulas  medicas  concinnandi,  Cei.  Kluge  de  arte 
applicandi,  de  Chirurgia  generali,  de  Akiurgia 
aefe  audivi,  hujusque  exercitationibus  clinicis 
ui.  In  medicina  clinica  111. Berends  duce  usus  sum. 
Uinicen  medicam  Cei.  Neumann,  artem  obstetii- 

Jel.  Kluge,  Chirurgiam  specialem  111.  Graefe, 

* 

>iam  111.  Kust  proximo  semestri  me  docuerunt. 
Omnibus  his  praeceptoribus,  maxima  pietate 
is,  pro  summis  in  me  meritis  gratias,  quas  animo 
ere  possum,  maximas  ago. 

Tentamine  et  rigoroso  examine  peractis,  disser- 
3 conscripta  publiceque  defensa,  lore  spero,  ut 
i in  utraque  medicina  honores  per  Decanam 
nam  Spectabilem  in  me  conferantur. 


i 

Theses  defendendae. 


i. 

; > 

Ne  «]lum  quidem  febris  signum  diagnosticum 

II. 

' 

/ 

Pleuritis  non  est. 


III. 


Inflammatio  asthenica  non  est. 

